### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 22. juni 2021 har vedtaget Magistratens foranstående indstilling af 21. juni 2021.

Sanne Winther kunne ikke tiltræde indstillingen.

### Resumé

Byrådet nedsatte i 2018 Opgaveudvalget for mindre psykisk sårbarhed med deltagelse af byrådsmedlemmer og eksterne medlemmer. Udvalget skulle primært have fokus på teknologis – særligt de sociale mediers – rolle i forhold til psykisk sårbarhed blandt børn og unge.

Udvalget har drøftet en række aspekter af digitale mediers betydning for børn og unges mentale sundhed og formuleret 11 anbefalinger rettet mod børn og unge, deres forældre og professionelle.

Børn og Unge vil med denne indstilling, som er tilpasset efter endt høring, tage hul på at omsætte anbefalingerne med en række initiativer inden for det eksisterende budget. Udmøntning af mere varige indsatser forudsætter, at partierne fremsender budgetforslag herom, og at området prioriteres ved kommende budgetforhandlinger

### Indstilling

Det indstilles:

At 1) byrådet tager anbefalingerne fra Opgaveudvalget for mindre psykisk sårbarhed til efterretning.

At 2) byrådet tiltræder Børn og Unges forslag til udmøntning af anbefalingerne som beskrevet i afsnit 5.

### Sagens forløb

17-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-06-2021 Magistraten
Fremsendes til [adresse] med bemærkning, at Magistraten i mødet den 21. juni 2021 anbefaler, at byrådet tiltræder Magistratsafdelingen for Børn og Unges indstilling af 7. juni 2021.
 22-06-2021 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 22. juni 2021 har vedtaget Magistratens foranstående indstilling af 21. juni 2021.

Sanne Winther kunne ikke tiltræde indstillingen.